શ્રુતિ પણ અન્ય અભિનેત્રીઓની જેમ ગાઇ-વગાડીને કહી રહી છે કે હું ફિલ્મોની પસંદગીમાં થાપ ખાવા ઇચ્છતી નથી અને તેથી હું સમજી-વિચારીને ફિલ્મો સિલેક્ટ કરું છું. હું સ્ક્રિપ્ટ વાંચ્યા વગર કોઇ પણ ફિલ્મ સાઇન કરતી નથી. કોઇ પણ ડિરેક્ટરને વગર વિચાર્યે હા કહેતી નથી. જો આ વાત સાચી હોય તો સવાલ એ છે કે શ્રુતિની એક પણ ફિલ્મ હિટ ગઇ કેમ નથી. શ્રુતિ વુમન બેઇઝ્ડ ફિલ્મો કરવા ઇચ્છે છે, પરંતુ કોઇ પણ ટેલેન્ટ સાબિત ન કરી શકનારી શ્રુતિને આવી ફિલ્મો આપવાનું રિસ્ક લેશે કોણ?